बिना नोटिस के रेलवे कर्मचारी को हटाने पर यूनियन ने किया प्रदर्शन
बीकानेर | वेस्टर्नरेलवे बडोदरा प्रशासन द्वारा बिना नोटिस के कर्मचारी राकेश कुमार काे काम से हटाने पर नॉर्थ वेस्टर्न रेलवे एम्पलॉयी यूनियन एवं ऑल इंडिया रेलवे मेंस फेडरेशन ने प्रदर्शन किया। प्रशासन की हठधर्मिता के विरोध में यूनियन ने नारेबाजी की। बोर्ड स्तर पर रेल की समस्याओं को लेकर मीटिंग की गई। फेडरेशन के महामंत्री शिवगोपाल ने बताया कि इस संबंध में 16 मार्च को पूरे प्रदेश में, 23 मार्च को देश के सभी मंडल रेल प्रबंधक कार्यालय और 30 मार्च को देश के महाप्रबंधक कार्यालय के सामने धरना प्रदर्शन किया जाएगा। वहीं दूसरी ओर इसी मांग को लेकर वर्कशॉप, बीकानेर ने गेट पर प्रदर्शन किया। इस मौके पर शिव गोपाल, भूपेंद्र, रमजान, सहित शाखा के कार्यकर्ता सदस्य मौजूद थे।
hin_Deva hin_Deva